open-index/open-wikipedia-markdown huggingface dataset:
Xaime Rei

**Jaime Óscar Máximo Rey Barreiro**, coñecido como **Xaime Rei** ou **Jaime Rey**, nado en Pontevedra o 16 de abril de 1938, é un político galego que foi alcalde de Redondela durante practicamente tres décadas.

## Traxectoria 
Mestre de educación primaria, Xaime Rei foi destinado a Redondela, onde nas primeiras eleccións municipais, os comicios locais de 1979 encabezou a candidatura de Unidade Galega que lle permitiu facerse coa alcaldía.

Nas eleccións municipais de 1983 pasou a encabezar a candidatura do PSdeG-PSOE e foi reelixido alcalde con maioría absoluta. Volveu saír reelixido con maioría absoluta nas eleccións de 1987 e 1991. Nas eleccións de 1995 perdeu a maioría absoluta, conservando a alcaldía co apoio do BNG. En agosto de 1996 o cabeza de lista do Partido Popular, Amado Ricón, presentou unha moción de censura en 1996 que contou co apoio dun concelleiro tránsfuga socialista e outro independente que o retirou da alcaldía.

Tralas eleccións de 1999 regresou á alcaldía logo de impoñerse por maioría simple e establecer un pacto de goberno co BNG. Revalidou a alcaldía tamén nas eleccións de 2003 impoñéndose de novo por maioría simple e formando goberno co BNG e nesta ocasión tamén co único concelleiro de Esquerda Unida. Nas eleccións de 2007 revalidou a alcaldía mediante un novo pacto co BNG. Dado que estivo involucrado nun proceso xudicial do que foi absolto, decidiu non presentarse ós comicios de 2011. No seu lugar o PSdeG-PSOE presentou como cabeza de lista a Eduardo Reguera que non conseguiu a alcaldía, co que deu paso a un goberno do Partido Popular.

A súa política caracterizouse pola promoción da lingua galega

Ademais, nas Xerais de 1993 encabezou a candidatura do PSOE pola provincia de Pontevedra ao Senado, pero só permaneceu na Cámara Alta durante unha lexislatura, ata 1996.

## Vida persoal 
Está casado e ten dous fillos.

## Notas 
## Véxase tamén 
### Outros artigos 
* Lista de senadores galegos desde a Transición
* Eleccións municipais en Redondela

### Ligazóns externas 
* Ficha no Senado
Ariel

**Ariel** pode referirse a:

***Ariel**, unha das lúas de Urano;
***Ariel**, personaxe da saga de videoxogos *Legacy of Kain*.
***Ariel** é o nome dado a Xerusalén ás veces polo profeta Isaías.
***Ariel**, unha sílfide do poema de Alexander Pope *The Rape of the Lock*;
***Ariel**, un dos personaxes da obra de teatro *A Tempestade* de Shakespeare;
****Ariel***, revista editada polo Cineclube de Compostela;
****Ariel***, revista literaria e artística editada en Barcelona entre 1946 e 1951.
San Lorenzo de El Escorial

**San Lorenzo de El Escorial** é un municipio español da Comunidade de Madrid, situado ao noroeste da rexión, na vertente suroriental da Serra de Guadarrama, ao pé do Monte Abantos e Las Machotas, a 47&nbsp;km de Madrid. É cabeza do partido xudicial homónimo. Recibe popularmente o nome de *El Escorial de Arriba*, para diferencialo do veciño pobo de El Escorial, que, pola súa banda, é designado como *El Escorial de Abajo*. Dentro do seu termo, atópanse o Mosteiro do Escorial e o Valle de los Caídos.

Linda ao norte con Guadarrama, ao oeste con Santa María de la Alameda, Robledo de Chavela e a provincia de Ávila, ao leste con Alpedrete e Collado Villalba e ao sur con El Escorial e Zarzalejo. Tamén cerca atópase a inmensa e agradable urbanización de Los Arroyos, que ten gran cantidade de servizos.

O pobo foi fundado en tempos de Carlos III, no século XVIII, e constituído en municipio no século XIX, cando tivo o seu primeiro alcalde. Xurdiu como unha escisión de El Escorial, onde Filipe II construíu a finais do século XVI o Mosteiro do Escorial e constituíu, mediante a anexión das leiras lindeiras, o Real Sitio do mesmo nome. Na parte segregada atopábanse os principais edificios e paraxes deste Real Sitio, incluído o Mosteiro, que na actualidade áchase, xa que logo, no termo de San Lorenzo de El Escorial. Por iso é polo que o citado monumento reciba tamén o nome de Mosteiro de San Lorenzo de El Escorial.

O Mosteiro e o Real Sitio foron declarados Patrimonio da Humanidade pola Unesco o día 2 de novembro de 1984, coa denominación de "El Escorial, Mosteiro e Sitio".

Ao redor deste edificio, un dos principais monumentos renacentistas españois, articulouse unha potente industria turística e hostaleira, que converteu a San Lorenzo de El Escorial nun dos principais destinos da Comunidade de Madrid.

Desde o 21 de xuño de 2006, o seu termo atópase protexido pola Comunidade de Madrid como Ben de Interese Cultural, na categoría de Territorio Histórico ou Sitio Histórico, figura na que tamén se inclúen os municipios veciños de El Escorial, Santa María de la Alameda e Zarzalejo.

## Véxase tamén 
### Ligazóns externas 
*Sitio web do concello 
*Sitio web de turismo do concello
Célula xigante de Langhans

miniatura|Tecido de granulación cun granuloma pouco desenvolvido na parte central esquerda. Nesa área hai unha célula mutinucleada xigante do tipo de Langhans. O paciente curárase dunha infección micobacteriana na pel (infección por *M. ulcerans*.

As **células xigantes de Langhans** (tamén chamadas células de Pirogov-Langhans ) son células grandes que se encontran en enfermidades que producen granulomas (nódulos con macrófagos e microbios, que se forman en tecidos inflamados).

Orixínanse pola fusión de células epitelioides (macrófagos), e conteñen moitos núcleos dispostos formando un patrón de ferradura de cabalo na periferia da célula.

Aínda que tradicionalmente a súa presenza estaba asociada coa tuberculose, non son específicas desta doenza nin de infeccións por micobacterias, xa que poden atoparse en case calquera forma de enfermidade granulomatosa, independentemente da súa etioloxía.

No caso da tuberculose parece que todas as especies de micobacterias inducen a formación de granulomas, pero só as da especie *Mycobacterium tuberculosis* desencadean a fusión dos macrófagos en células xigantes multinucleadas de Langhans, que non poden fagocitar á bacteria, por iso esta persiste moito tempo nos granulomas.

## Terminoloxía 
As células xigantes de Langhans recibiron ese nome polo seu descubridor, o patólogo alemán Theodor Langhans (1839–1915).

Non deben confundirse coas células de Langerhans, de nome parecido.

## Notas 
## Véxase tamén 
### Outros artigos 
* Célula xigante do corpo estraño
* Célula xigante de Touton

### Ligazóns externas 
* MeshName - Langhans+giant+cells http://www.nlm.nih.gov/cgi/mesh/2011/MB_cgi?mode=&term=Langhans+giant+cells
* Histology at ohio-state.edu
* Histology at jhu.edu
Selección de fútbol de Ucraína

A **Selección de fútbol de Ucraína** (en ucraíno: Збірна України з футболу, *zbirna Ukrayiny z futbolu*) é o equipo que representa en competicións oficiais internacionais de fútbol a Ucraína. Dependente da Federación de Fútbol de Ucraína (Українська асоціація футболу, *Ukrayinska asotsiatsiya futbolu*), afiliada á UEFA, a selección naceu en 1992 após súa independencia despois de see disolver a Unión Soviética. Por tanto, previo a ese ano, Ucraína era un dos membros participantes da , a cal estivo moitas veces composta por importantes xogadores de orixe ucraína. Con todo, despois da fundación do equipo nacional de Ucraína, moitos dos grandes próceres do seleccionado soviético, como Andréi Kanchelskis, Víktor Onopko e Oleg Salenko, continuaron xogando no equipo de , sucesor oficial da antiga URSS.

## Historia 
Ucraína é unha das seleccións máis importantes da antiga Unión Soviética. Un dos mellores xogadores do mundo, Andriy Shevchenko, é parte desta selección; con todo, a súa presenza non puido evitar a constante eliminación do seu equipo nas clasificatorias aos diversos torneos internacionais. ,  e  eliminaron a Ucraína consecutivamente nas clasificatorias para a Copa Mundial de Fútbol de 1998, a Eurocopa 2000, a Copa Mundial de Fútbol de 2002 e a Eurocopa 2008.

Con todo, Ucraína logrou obter o liderado do Grupo 2 nun brillante proceso, converténdose no primeiro clasificado europeo para Alemaña 2006, sendo esta a primeira participación de Ucraína nun torneo internacional. Ucraína foi emparellada no Grupo H, xunto a ,  e . A pesar do seu irregular desempeño, logrou chegar a cuartos de final tras derrotar en oitavos de final a  nos lanzamentos de penalti e perder logo ante  por 3 a 0.

## Véxase tamén 
### Outros artigos 
* Federación de Fútbol de Ucraína

### Ligazóns externas 
* Sitio web oficial da FFU
Adriano Marques de Magallanes

[miniatura|200px|Escultura en [Ponte Barxas, Padrenda, Padrenda|Ponte Barxas]]

**Adriano Antonio Marques de Magallanes**, nado en Melgaço o 10 de xullo de 1925 e finado en Petán (A Cañiza) o 12 de decembro de 2023, foi un diplomático, avogado, empresario, escritor e político galego, do Partido Popular.

## Traxectoria 
Nas municipais de 1983 presentouse nas listas de Alianza Popular ao concello de Vigo, e saíu elixido concelleiro. Este posto permitiulle estar de vicepresidente da Deputación de Pontevedra mentres Mariano Rajoy ocupaba a súa presidencia. Nas Xerais de 1986 figurou na candidatura dos populares pola provincia de Pontevedra ao Congreso dos Deputados e saíu elixido deputado, onde permaneceu ata a convocatoria electoral de 1989.

Despois de estar uns anos apartado da política, en 1996 figurou como suplente na candidatura do PPdeG ao Senado pola provincia de Pontevedra, nas Xerais de 1996. O seu suplido, Manuel Pérez Álvarez conseguiu obter a acta de senador, pero dimitiu en 1998, co que foi substituído por Adriano Marques.

Colaborador habitual de *Faro de Vigo*, foi cónsul xeral de Ecuador en Galicia. Posuía unha empresa de fabricación de uniformes para a policía, con sede en Redondela.

## Obra 
* *Puntos de vista*. Reflexiones periodísticas. (1999)

## Vida persoal 
Estivo casado con Rita Regojo, fundadora de Aldeas Infantiles en Galicia e Medalla Castelao ata o falecemento desta en 2011. Nos seus últimos anos vivía entre Cesantes e Petán.

## Véxase tamén 
### Bibliografía 
* 

### Outros artigos 
* Lista de senadores galegos desde a Transición
Asociación Ucraína de Fútbol

A **Asociación Ucraína de Fútbol** (**UAF**) (en ucraíno: Українська асоціація футболу, *Ukrayinska asotsiatsiya futbolu*) é o máximo corpo reitor do fútbol en Ucraína, con sede en Kíiv. Foi fundada en 1992, trala disolución da Unión Soviética da cal formaba parte o país. Organiza as ligas ucraínas de fútbol (sendo a máxima categoría a ''Prem'er-Liha''), o campionato de Copa (Кубок України) e outras competicións. Ademais, está ao cargo da Selección de fútbol de Ucraína nas súas distintas categorías.

Antes do 2019 coñecido como Federación de Fútbol de Ucraína (FFU).

## Historia 
A Federación Ucraína de Fútbol fundouse como entidade legal independente o 13 de decembro de 1991. Até a data, Ucraína fora parte da Federación Soviética de Fútbol e os seus clubs participaban no campionato da Unión Soviética. En febreiro de 2002 a FFU puxo en marcha a primeira edición da liga profesional de Ucraína, e tamén do campionato deCopa. En 1992, Ucraína pasou a ser membro de pleno dereito da UEFA e a FIFA.

A Selección de fútbol de Ucraína disputou o seu primeiro partido o 29 de abril de 1992, un encontro amigable contra Hungría, que se impuxo por 1-3. A súa primeira presenza nunha fase final dun campionato internacional foi no Mundial de 2006, en que chegou a cuartos de final. En categorías inferiores, Ucraína gañou a medalla de bronce no Campionato de Europa sub-16 de 1994 e a medalla de prata no Campionato Europeo sub-18 de 2000.

En 2005 a FFU, xunto coa Asociación Polaca de Fútbol, presentou formalmente a súa candidatura para albergar a Eurocopa 2012. Na votación final, celebrada o 18 de abril de 2007, a UEFA elixiu a candidatura de Polonia/Ucraína por diante de Italia e a candidatura conxunta de Croacia/Hungría.

## Véxase tamén 
### Outros artigos 
* Selección de fútbol de Ucraína.
* Eurocopa de Fútbol Polonia/Ucraína 2012.

### Ligazóns externas 
* Sitio web oficial da Asociación Ucraína de Fútbol .
Pranto matricial

***Pranto matricial*** é un poemario de Valentín Paz-Andrade, escrito en 1954 e publicado en 1955 por Ediciones Galicia, do Centro Gallego de Buenos Aires.

## Descrición 
A obra ten seis poemas: "O que todo galego choraría", "Door da paisaxe", "A terra e os sinos", "Alá lonxe...", "Teu destino" e "Cando ti volvas..." e está adicada a Castelao, ao que Paz-Andrade chama Daniel, que morrera cinco anos antes en Buenos Aires.

Con versión castelán de María de Villarino, a cuberta está ilustrada por Luís Seoane, e no interior contén catro debuxos de Colmeiro, Maside, Souto e Manuel Torres.

## Reedicións 
Foi reeditado (2ª) en Vigo en 1968 e por Ediciós do Castro (3ª), Sada, en 1975, en edición pentalíngüe, co gallo do 25º cabodano de Castelao, cun limiar de Rafael Dieste e a tradución do poemario ao portugués (tradución de Guillerme de Almeida), éuscaro (tradución de Gabriel Aresti), catalán (tradución de Francesc Vallverdú) e castelán (de María de Villarino), ocupando 100 páxinas. ISBN 84-85134-04-4. Desta volta a portada vai a cargo de Xosé Díaz, e no interior contén un gravado dun retrato de Castelao por Carlos Maside, parecido ao debuxo da primeira edición, e catro ilustracións de Arturo Souto, unha delas xa incluída na primeira edición.

En 1986 editouse en éuscaro, traducido por Gabriel Aresti, co título *Uma-oncitic negarra*, pola editorial Susa de Donostia.

En 1992, formou parte de *Pranto Matricial e outros poemas*, volume de 92 páxinas da Biblioteca 114 da Editorial Compostela (El Correo Gallego). ISBN 978-84-8064-000-8.

En 2002, foi publicado conxuntamente con *Fardel de Eisilado*, de Luís Seoane, nun libro de 96 páxinas, editado por *La Voz de Galicia* na Biblioteca Galega 120. ISBN 978-84-9757-037-4.

## Notas 
## Véxase tamén 
### Bibliografía 
* *Pranto matricial na voz do seu autor*, editado polo Consello da Cultura Galega en 2012, inclúe a obra completa.

### Outros artigos 
* *Castelao na luz e na sombra*.
### Ligazóns externas 
* Versión en éuscaro nun suplemento de literatura de 1983
Curva isofónica

miniatura|**Curvas isofónicas de Fletcher-Munson**
As **curvas isofónicas** son curvas de igual sonoridade.
Estas curvas calculan a relación existente entre a frecuencia e a intensidade (en decibelios) de dous sons para que estes sexan percibidos como igual de fortes polo oído, co que todos os puntos sobre unha mesma curva isofónica teñen a mesma sonoridade.

Así, se 0 fon corresponden a unha sonoridade cunha intensidade de 0&nbsp;dB cunha frecuencia de 1&nbsp;kHz, tamén unha sonoridade de 0 fon podería corresponder a unha sonoridade cunha intensidade de 60&nbsp;dB cunha frecuencia de 70 Hz.

As primeiras curvas de igual sonoridade foron establecidas por **Fletcher e Munson** en 1930,
nas que se observa como, a medida que aumenta a intensidade sonora, as curvas fanse, cada vez, máis planas. Isto tradúcese en que a dependencia da frecuencia é menor a medida que aumenta o nivel de presión sonora, o que significa que se diminúe a intensidade sonora, os últimos sons perceptibles en desaparecer serían os agudos (altas frecuencias).

As curvas de Fletcher e Munson foron recalculadas, máis tarde, por Robinson e Dadson.

Nótese que tanto as curvas Fletcher e Munson e as curvas de Robinson e Dadson só son válidas para un campo sonoro directo, dado que non teñen en conta que non percibimos por igual os sons se proveñen de diferentes direccións (campo sonoro difuso).
Antonio Colemán

**Antonio Pérez-Hugalde Colemán**, máis coñecido como **Antonio Colemán**, nado en 1951 e finado en Ourense o 25 de decembro de 2003, foi un copiloto de rallys, grande impulsor do Rally de Ourense, xunto a Estanislao Reverter 

Foi copiloto de varios pilotos, entre eles Peitos, e presidente da Escudaría Ourense dende 1983 ata a súa morte en 2003.

## Traxectoria 
Aínda que anteriormente interviñera nalgún Rally do Lacón, o seu primeiro rally importante foi o Rally de Ourense de 1970, onde foi copiloto de Moncho Cachafeiro, quedando no posto 26º a bordo dun Seat 850. En 1976 comezou a correr como copiloto do ourensán Peitos, debutando a parella no Rally da Coruña, no que lograron a vitoria. Correu con Peitos ata o Rally do Lacón de 1981, onde remataron segundos. A continuación foi vicepresidente da Federación Galega de Automobilismo e dende 1983 foi o presidente da Escudaría Ourense, cargo que ocuparía ata o seu falecemento en 2003 a causa dun derramo cerebral.

## Notas 
## Véxase tamén 
### Outros artigos
Rally Comarca da Ulloa

O **Rally Comarca da Ulloa** foi unha proba de rally que se disputou anualmente na comarca da Ulloa e arredores dende o ano 2008 ata o 2018, e que era puntuable para o Campionato de Galicia de Rally. 

## Historia 
Comezou a celebrarse en agosto de 2008 nos concellos de Palas de Rei e Monterroso, organizada pola Escudería Comarca da Ulloa do piloto local Luis Vilariño, coa colaboración da Escudería Lalín-Deza, formando parte dende o primeiro momento do Campionato de Galicia de Rally. O primeiro vencedor da proba foi Pedro Burgo, que estivo acompañado no podio por Manuel Senra e Pablo Rey. 

Posteriormente pasou a incluír tramos disputados en Melide e celebrouse sen interrupción até 2017, ano no que se tivo que cancelar pola imposibilidade da DXT de dar servizo ao evento. En 2018 celebrouse a última edición, organizada esta vez pola Escudería Mix Rallye Sports, resultando gañador Alberto Meira. Foi substituído na tempada 2019 do campionato galego polo Rally Mariña Lucense.

Alberto Meira, con tres vitorias, é o piloto máis laureado do rally.

## Palmarés 
## Notas 
## Véxase tamén 
### Outros artigos 
* Rally Mariña Lucense
* Rally do Cocido
* Rally Terra da Auga

### Ligazóns externas 
* Sitio web Escuderia Lalin-Deza
José Posada

**José Domingo Posada González**, nado en Vigo o 9 de maio de 1940 e finado o 14 de xaneiro de 2013 en Ourense, foi un empresario e político galego.

## Traxectoria 
De pai vigués e nai de Puga, estudou o bacharelato no Instituto de Ourense. Enxeñeiro técnico en química industrial pola Escola Técnica de Vigo (1961). Enólogo e empresario, comezou a desenvolver a súa carreira vencellado ao grupo empresarial alimentario do que xa era socio o seu pai, Cuevas y Cía SA. Para esta compañía desenvolveu unha liña de doces de castaña, *marron glacé*, que a partir de 1989 comercializou cunha marca propia xa fóra de Cuevas, mediante a súa propia empresa, Posada Marron Glacé, S.L..

Destacado membro da sociedade ourensá, foi presidente da Asociación de Empresarios do Polígono Industrial de San Cibrao das Viñas ata 1984, e presidente do consello de administración da Caixa de Aforros de Ourense entre 1984 e 1987. Como enólogo escribiu diversas obras e foi presidente do Consello Regulador da denominación de orixe Augardente de Galicia entre 1992 e 1996.

José Posada tamén desenvolveu unha carreira política, pois foi membro de Coalición Galega. En representación deste partido figurou nunha candidatura da Coalición Nacionalista ás eleccións europeas de 1989, na que tamén se integraba o PNV. Nesa lista conseguiu ser deputado no Parlamento Europeo de forma rotatoria entre 1993 e 1994 e de novo en 1999. Continuou de líder de Coalición Galega durante a longa fase de inactividade desta formación, e conduciuna na súa integración en Compromiso por Galicia en 2012. Tamén desenvolveu un importante labor xornalístico, e foi participante habitual dos parladoiros de Telemiño.

## Obras 
* *Os viños de Galicia*, 1978.
* *Metafísica del vino*, 2001.
* *O desafío do Mercado Común para os viños galegos*..

## Notas 
## Véxase tamén 
### Ligazóns externas 
* Ficha en galegos.info
* Ficha no Parlamento Europeo
Tempada 2010 do Campionato de Galicia de Rally

A **tempada 2010** foi a 32ª edición do **Campionato de Galicia de Rally**. Comezou co Rally Comarca da Ulloa o 20 de febreiro e rematou o 20 de novembro co Rally Botafumeiro. O gañador foi Alberto Meira.

## Calendario 
## Clasificacións 
### Campionato de pilotos 
* Referencias 

### Grupo A 
### Grupo N 
### Grupo X 
### Escuderías 
### Copa Kumho Júnior 
### Copa Kumho Senior 
### Top Ten 
## Notas 
## Véxase tamén 
### Ligazóns externas 
* Sitio web da FGA
Diego Vallejo

250px|miniatura| Co Fiat Punto durante o Rally Cantabria de 2004.
[250px|miniatura|Diego Vallejo no [Rally Príncipe de Asturias 2009 co Porsche que o fixo gañador do Campionato de España ese ano.]]
[250px|miniatura|[Citroën C4 WRC|C4 WRC de Sordo de 2010.]]
**Diego Vallejo Folgueira**, nado en Meira o 13 de febreiro de 1973,  é un copiloto de rallys galego. O seu principal piloto é o seu irmán Sergio Vallejo co que correu durante practicamente toda a súa carreira e co que foi campión de España de Rallys en 2009. Participou toda a súa carreira no Campionato de España de Rallys, ademais de realizar algunhas probas no Campionato do Mundo de Rallys, onde se estreou no Rally Cataluña-Costa Brava de 1993. Tamén correu esporadicamente nalgunhas probas do Campionato de España de Rallys de Terra e no Campionato Galego de Rallys.

Participou co español Daniel Sordo, no Campionato do Mundo de Rallys, durante a tempada 2010 co equipo Citroën, completando as últimas cinco probas do calendario, obtendo como mellores resultados dous segundos postos.

No 2011 Diego cambiou de plans e decide copilotar no mundial ó andorrano Albert Llovera, co que xa participara nalgunha proba, ademais de volver correr co seu irmán Sergio no Campionato de España cun Lotus Esixe.

## Pilotos 
Ademais de ser copiloto do seu irmán Sergio e a Dani Sordo tamén puido competir cos pilotos: Manuel Muniente, Ramón Ferreyros, Ignacio Sanfilippo e Albert Llovera.

## Palmarés 
### Campionato de España de Rallys 
### Campionato do Mundo de Rally 
### Campionato de España de Rallys de Terra 
### Outros 
Tamén participou en probas puntuables para o Campionato Galego de Rallys de asfalto, como o Rally de Lugo, proba á que non adoita faltar ao considerala como o rally de casa.

## Notas 
## Véxase tamén 
### Outros artigos 
* Sergio Vallejo
* Campionato de España de Rallys
* Campionato do Mundo de Rallys

### Bibliografía 
* Tódolos resultados do Rally de Ourense extraídos de:  

### Ligazóns externas 
* Web con información do mundial 
* Páxina web oficial do equipo Vallejo Racing
* Páxina web oficial persoal
Rally Serra da Groba

O **Rally Serra da Groba** foi unha proba de rally que se disputou na Serra da Groba (provincia de Pontevedra) en 2011 e 2013, sendo puntuable para o Campionato de Galicia de Rally.
## Palmarés 
## Notas
## Véxase tamén 
### Ligazóns externas 
* Sitio web oficial da proba
* Sitio web da fga
Rally Ourense-Baixa Limia

O **Rally Ourense Baixa-Limia** é unha proba de rally que se disputa anualmente na zona do Baixa Limia en Ourense dende o ano 2004 organizada pola Escudería Ourense Motorsport e é puntuable para o Campionato de Galicia de Rally.
## Palmarés 
## Notas 
## Véxase tamén 
### Ligazóns externas 
* Sitio web oficial da proba
Rally Cidade de Narón

O **Rally Cidade de Narón** é unha proba de rally que se disputa nos arredores de Narón na provincia da Coruña, dende 1988 e forma parte do calendario da Copa de España de Rallys de Asfalto.

O rally é levado a cabo pola escudaría Siroco Team Narón, fundada en 1984 e na que formaba parte da directiva Germán Castrillón, que gañaría posteriormente a proba en cinco ocasións. No seu inicio era unha das probas do Campionato de Galicia de Rallys de Terra, ata que no ano 1994 entrou no calendario do certame sobre asfalto, do que formou parte ata 2019. En 1998 a proba obtén o máximo coeficiente que mantén na actualidade.==

## Notas 
## Véxase tamén 
### Ligazóns externas 
* Sitio web oficial da proba
* Sitio web da fga
Ronald Wayne

**Ronald Gerald Wayne**, nado en 1934 en Cleveland, é o terceiro e pouco coñecido fundador da empresa de computadoras Apple Computer (ademais de Steve Jobs e Steve Wozniak). Foi el quen ilustrou o primeiro logotipo de Apple (un debuxo de Isaac Newton debaixo dunha maceira). Ademais escribiu os manuais de instrucións do *Apple I* e o convenio de colaboración.

## Véxase tamén 
### Ligazóns externas 
* Páxina persoal de Ron Wayne
The Curse of the Jade Scorpion

***The Curse of the Jade Scorpion*** é un filme estadounidense dirixido por Woody Allen que se estreou no 2001.

## Sinopse 
Anos cuarenta. CW Briggs (Woody Allen), considerado o mellor investigador dunha compaña de seguros de Nova York, lévase fatal con Betty Ann (Helen Hunt), unha implacábel executiva que chegou á empresa para optimizalos recursos e que, ademais está enleada co xefe (Dan Aykroyd). Para celebrar un cumpre anos, os empregados da empresa van ver un espectáculo de maxia, no que CW e Betty Ann se someten a unha sesión de hipnose. A partir dese intre, prodúcense uns misteriosos roubos que creban a cabeza á axencia de seguros.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Adela Akers

**Adela Lloret Varela**, máis coñecida como **Adela Akers**, nada o 7 de febreiro de 1933 en Santiago de Compostela, é unha artista téxtil estadounidense.

Dende 1972 foi profesora na Tyler School of Art.

## Traxectoria 
Nada en Santiago de Compostela poucos anos antes da Guerra Civil española criouse en Cuba. Graduouse na Universidade da Habana, en Farmacoloxía. Logo foi alumna do Instituto de Arte de Chicago e da Academia de Arte Cranbrook, e despois foi texedora en residencia da Escola de Oficios Penland en Spruce Pine. Reside en Guerneville, California.

A súa obra está representada na Galería Renwick, o Metropolitan Museum of Art e no Museo de Arte e Deseño de Nova York. Algúns dos seus papeis están depositados nos Arquivos de Arte Americana.

## Exposicións 
* 2010 Museo do Condado de Sonoma
* 2010 *The 49th Anniversary Show*, Galería Triangle
* 2008 *Ashes to Art*, *The Gallery* en FUNERIA
* 1991 Museo de Arte de Filadelfia
* 1986 Academia de Bellas Artes de Pennsilvania
* 1982 Escola de Deseño de Rhode Island
* 1982 Museo Nacional de Deseño Cooper-Hewitt

## Notas 
## Véxase tamén 
### Ligazóns externas 
* 
* 
*
Tempada 2012 do Campionato de Galicia de Rally

A **tempada 2012** foi a 34ª edición do **Campionato de Galicia de Rally**. Comezou o 18 de marzo no Rally do Cocido e rematou no Rally Botafumeiro o 1 de decembro. O vencedor foi Pedro Burgo, que gañou ese ano o seu terceiro e último título.

## Copas e Trofeos 
* Top Ten Driver Pirelli
* Copa ELF Galicia
* Copa R2-Adiform
* Volante Racc-Galicia
* ASR-Kumho
* Racing Sport - Yokohama
* Clásicos Galicia

## Calendario 
* Calendario definitivo.

## Clasificación 
### Campionato de Pilotos 
### Volante RACC 
## Notas 
## Véxase tamén 
### Ligazóns externas 
* Sitio web da FGA
Bert Schneider

**Berton Schneider**, nado o 5 de maio de 1933 en Nova York  e finado o 12 de decembro de 2011 nos Ánxeles, coñecido como **Bert Schneider**, foi un produtor estadounidense de cinema e televisión estadounidense.

## Traxectoria 
Foi responsábel dalgún dos filmes máis importantes e significativos de finais da década de 1960 e principios da de 1970. Fillo do que fora no seu momento presidente da Columbia Pictures, Abraham Schneider, de mozo amosouse ligado ás correntes políticas máis rebeldes do seu tempo e así foi expulsado da Universidade Cornell e o exército rexeitouno polas súas actividades radicais.

Nos primeiros anos da década de 1960 traballou para Screen Gems, a división de televisión da Columbia. En 1965, Schneider fundou Raybert Productions xunto co director Bob Rafelson. Schneider e Rafelson levaron á televisión en 1966 a serie *The Monkees*, unha comedia de situación sobre unha banda de rock ficticia (que despois faríase real para cumprir as demandas do público e as súas propias aspiracións),

O éxito dos Monkees permitiu a Schneider e Rafelson introducirse na realización de filmes, primeiro co filme contracultural *Head* (1968), protagonizado por The Monkees e cun guión co-escrito por Jack Nicholson. O seu primeiro grande éxito foi con *Easy Rider* (1969), que os situou na era do Novo Hollywood, e despois chegaría *Five Easy Pieces* (1970), con Rafelson na dirección. A Schneider e Rafelson sumóuselles un terceiro socio, Stephen Blauner, e Raybert converteuse en BBS Productions. De seguido fixeron varios filmes de interese, incluídos *A derradeira película* (1971), de Peter Bogdanovich e *The King of Marvin Gardens* (1972), de Rafelson. En 1975 Schneider acadou un Oscar ao Mellor Documental como produtor de *Hearts and Minds* (1974).

Peter Fonda baseou parcialmente en Schneider a súa personaxe en de The Limey, Terry Valentine, segundo a entrevista a Fonda incluída no DVD.

## Vida privada e morte 
Estivo casado con Judy Feinberg, de quen máis tarde se divorciaría, e con quen tivo dous fillos, Jeff e Audrey.

Morreu de morte natural aos 78 anos de idade.

## Notas
Rally Sur do Condado

[miniatura|Podio da proba na edición de 2016: [Alberto Meira, Félix Macías e Jorge Pérez.]]
O **Rally Sur do Condado** é unha proba de rally que se disputa anualmente no sur da provincia de Pontevedra, dende o ano 2004 pola Escuderia Surco e é puntuable para o Campionato de Galicia de Rally. O piloto máis laureado da proba é Alberto Meira, con seis vitorias.

## Palmarés
## Notas 
## Véxase tamén 
### Ligazóns externas 
* Sitio web oficial
Xavier Carro Garrote

**Francisco Xavier Carro Garrote**, nado o 5 de abril de 1964 en Cedeira, é un político galego do PSdeG-PSOE.

## Traxectoria 
É un técnico de electricidade e radio en Navantia (Ferrol), onde ademais se afiliou á UXT.

Nas Xerais de 2004 foi escollido deputado nas listas do PSdeG-PSOE pola provincia da Coruña, onde permaneceu ata o remate da mesma. Nas eleccións de 2008 presentouse de novo como candidato ao Congreso dos Deputados, pero non obtivo escano. Xa que logo incorporouse ao Senado por designación da comunidade autónoma de Galicia, mais só figuraría na Cámara Alta durante pouco máis dun ano: a destitución de César Antonio Molina como ministro de Cultura, e a posterior renuncia ao escano, levaría a Carro de novo ao Congreso dos Deputados.

Non figurou na candidatura socialista ás eleccións de 2011. Ao remate da súa experiencia política regresou ao seu traballo en Navantia.

## Vida persoal 
Está casado e ten dous fillos. É gaiteiro.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Xavier Carro, blog persoal.
* Conta persoal de Twitter.
Tomás Fole

**Tomás Javier Fole Díaz**, nado en Vilagarcía de Arousa o 28 de xaneiro de 1965, é un político galego do PPdeG.

[miniatura|Papeleta dos candidatos do [Partido Popular|PP ao Congreso por Pontevedra, nas Eleccións Xerais de 2016.]]

## Traxectoria 
Neto de Darío Fole Malvar e sobriño de Joaquín Fole Vilar. Licenciado en empresariais. Foi candidato do PPdeG á alcaldía de Vilagarcía nas eleccións municipais de 2003, nomeado logo do repentino falecemento de Miguel Ángel González Estévez, conseguindo incrementa-lo apoio do partido (aínda moi afectado pola escisión de IVIL de José Luis Rivera Mallo), pero sen acadar a maioría. Nese ano pasou tamén a presidir Xunta Local do PPdeG de Vilagarcía. Nas municipais de 2007 seguiu incrementando apoios, pero novamente sen gañar. En 2010 foi reelixido Presidente local do partido, a pesar do seu enfrontamento co presidente provincial Rafael Louzán que promovera unha candidatura alternativa do presidente da Autoridade Portuaria Javier Puertas. 

Nas eleccións municipais de 2011 encabezou de novo a candidatura do PPdeG e gañou as eleccións, quedándose a un concelleiro da maioría absoluta, polo que foi elixido alcalde como cabeza da lista máis votada. En outubro de 2011 chegou a un acordo con José Luis Rivera Mallo polo cal disolvería IVIL no PPdeG, índose Rivera como candidato ao Senado e entrando o seu número 2 na corporación e como membro do goberno local, polo que Fole puido gobernar en maioría todo o mandato. Nas municipais de 2015 perdeu a alcaldía logo de ser derrotado polo PSdeG-PSOE de Alberto Varela. Formou parte das candidaturas ao Congreso dos Deputados do Partido Popular pola provincia de Pontevedra nas eleccións xerais de 2015 e 2016, sen resultar electo. Tralas renuncias de Irene Garrido e José Balseiros, en novembro de 2016 tomou posesión como deputado. 

En maio de 2017 abandonou a presidencia local do PP en Vilagarcía, logo de non concorrer á reelección. Consumou o seu adeus definitivo á política local, logo de 14 anos, ao renunciar como portavoz e concelleiro en outubro dese mesmo ano. Mantívose como deputado no Congreso ata o remate da lexislatura en 2019. En novembro dese ano foi nomeado asesor da Consellería de Presidencia.

## Notas 
## Véxase tamén 
### Outros artigos 
* Eleccións municipais en Vilagarcía de Arousa
* Lista de deputados galegos no Congreso desde a Transición
### Ligazóns externas 
* "Tomás Fole: «Nos gustaría llegar a ser una referencia, como lo está siendo Feijoo en Galicia»" *La Voz de Galicia*, 20/6/2011 .
* Ficha no Congreso dos Deputados
Mar de Célebes

O **mar de Célebes** (ou **mar de Sulawesi**) (en malaio e indonesio, *Laut Sulawesi*) está situado na parte occidental do océano Pacífico. Está delimitado polo arquipélago de Sulu ao norte, co mar de Sulu, e a illa de Mindanao en Filipinas. Ao leste están as illas Sangi, ao sur a illa de Célebes e ao oeste a illa de Borneo. Ocupa unha área de 472 000&nbsp;km², acadando profundidades de ata 6.200 m.

## Clima 
O clima dominante nesta zona é tropical. Entre a conca de Célebes e a Fosa de Filipinas se produce o intercambio de auga co océano Pacífico. No verán, o monzón provoca o intercambio de auga co mar de Xava a través do estreito de Makassar.

## Flora e fauna 
O mar de Célebes contén unha variada flora e fauna, destacando a colonia de cetáceos, xa que 26 das 78 especies de baleas habitan estas augas. Entre a fauna tamén destacan os corais, barracudas, tartarugas mariñas e os túnidos.

## Notas
## Véxase tamén
### Outros artigos
* Arquipélago Malaio
Pablo García

**Pablo García García**, nado en Laro (Silleda) o 26 de xaneiro de 1972, é un sindicalista, labrego e político galego do PSdeG-PSOE.

## Traxectoria 
Con 15 anos afiliouse ao sindicato agrario Unións Agrarias, vencellado ao PSdeG-PSOE. Diplomouse en Maxisterio e en 2001 fíxose cargo da súa dirección de formación, antes de pasar en 2003 a dirixir o sistema organizativo do conxunto do sindicato. Propietario dunha explotación leiteira, en abril de 2009 foi seleccionado por Pachi Vázquez como novo secretario de organización do PSdeG-PSOE, sen ter anteriormente ocupado cargos orgánicos no partido.

Uns meses despois, en setembro de 2009 substituíu a Xavier Carro Garrote como senador designado pola comunidade autónoma. Logo das Xerais de 2011 revalidou o seu posto. Foi elixido deputado do Parlamento de Galicia nas autonómicas de 2012.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
* Ficha no Parlamento de Galicia
Carlos Varela

Co nome de **Carlos Varela** podemos referirnos a:

***Carlos Varela Veiga**, cineasta galego.
***Carlos Xesús Varela Aenlle**, etnólogo e lingüista.
***Carlos Varela García**, xurista galego.
***Carlos Varela**, músico e cantautor cubano.
***Carlos Varela**, futbolista galego-suízo.

## Véxase tamén
* Varela
Solomon Alabi

**Makafan Solomon Alabi**, nado o 21 de marzo de 1988 en Kaduna, é un ex xogador nixeriano de baloncesto profesional.

## Traxectoria deportiva 
Alabi foi elixido na 50ª posición do Draft da NBA de 2010 polos Dallas Mavericks, e traspasado aos Toronto Raptors a cambio de diñeiro. O 8 de xullo de 2010, asinou o seu contrato cos Raptors. Foi asignado ata tres veces aos Erie Bayhawks da NBA Development League.

## Notas 
## Véxase tamén 
### Ligazóns externas 
* Estatísticas en Basketball-Reference.com
Músculo supraespiñal

O **músculo supraespiñal** ou **supraespiñoso** é un músculo do membro superior humano pertencente á rexión do ombreiro. Orixínase na parte posterior da escápula, na fosa espiñenta deste óso. Diríxese cara ao brazo, inseríndose no tubérculo maior do úmero. 

## Innervación 
Está innervado polo nervio supraescapular.
## Funcións 
É un músculo elevador do brazo.
## Véxase tamén 
### Bibliografía 
* *Gray. Anatomía para estudiantes. Miembro superior.* (en castelán)
Beauty and the Beast (filme de 1991)

***Beauty and the Beast*** é un filme estadounidense de animación e musical producido por Walt Disney Feature Animation e distribuído por Walt Disney Pictures en 1991. É o trixésimo filme de Disney e baséase no conto de fadas *A Bela e a Besta* de Jeanne-Marie Leprince de Beaumont, e no filme francés de 1946 *La Belle et la Bête* dirixido por Jean Cocteau.

## Sinopse 
Céntrase na relación entre unha Besta (Robby Benson),

## Personaxes 
* Paige O'Hara como Bela
* Robby Benson como Besta/Príncipe
* Richard White como Gaston
* Jerry Orbach como Lumière
* David Ogden Stiers como Cogsworth
* Angela Lansbury como Mrs. Potts
* Bradley Michael Pierce como Chip
* Rex Everhart como Maurice
* Jesse Corti como LeFou
* Hal Smith como Philippe
* Jo Anne Worley como Armario
* Mary Kay Bergman e Kath Soucie como Bimbettes
* Brian Cummings como Stove
* Alvin Epstein como Vendedor de libros
* Tony Jay como Monsieur D'Arque
* Alec Murphy como Forno
* Kimmy Robertson como Featherduster
* Frank Welker como Sultan

## Notas 
## Véxase tamén 
### Ligazóns externas 
*
Dioico

[miniatura|180px|*[Ginkgo biloba*, un exemplo de vexetal dioico.]]

Un organismo **dioico**, **diclino** ou gonocórico, é aquel en que as gónadas e, con elas, os gametos masculinos e femininos, son portados por individuos distintos da mesma especie.
Este fenómeno coñécese como **dioecia**, ou **diclinia**.

## Etimoloxía 
[miniatura|180px|*[Physalia physalis* é un animal colonial dioico.]]

O termo *dioico* deriva de *dioecia*. A palabra *dioecia* está formada polos elementos *di-* e *-oecia*, tirados do grego antigo δι- *di-*, de δίς *dís*, "dúas veces", e da palabra οἰκία *oikía*, "casa". Literalmente: "de dúas casas".

En canto a *diclino* , é un termo formado polos elementos *di-* e *-clino*, este último derivado do grego antigo κλίνη *klínē*, "tálamo", "leito conxugal". Literalmente: "de dous leitos". *Diclinia* deriva de *diclino*.

## Nos vexetais 
Nas plantas, esta característica aparece en especies primitivas como o gingko (*Ginkgo biloba*) e a cica (*Cycas revoluta*), mais tamén nalgunhas máis evolucionadas como o pistacho ou alfóncigo (*Pistacia vera*).

## Nos animais 
En animais, dáse o fenómeno inverso, xa que os grupos de maior complexidade como os artrópodos entre os protóstomos e vertebrados entre os deuteróstomos son practicamente na súa totalidade dioicos.

## Notas 
## Véxase tamén 
### Outros artigos 
* Monoecia
* Reprodución sexual
Arilo

Un **arilo** (ou **arillus**) é unha cobertura carnosa dalgunhas sementes formado do ***funículo*** (punto de unión da semente ao ovario).

miniatura|Arilos dun teixo.

O arilo pode crearse dunha estrutura frutal (coñecida como *falso froito*) producida en poucas especies de ximnospermas, en especial coníferas da familias das Taxaceae e das Cephalotaxaceae. En vez de ter un cono leñoso de conífera como as típicas ximnospermas, a estrutura reprodutiva destas especies consiste nunha única sementa que se recobre dunha carnosidade. Esta cuberta derívase dun cono profundamente modificado.

No teixo (*Taxus baccata*), os arilos comenzan como unha banda verde na base da semente, madura a pardo e a vermello mentres se alonga e segue envolvéndoa, pasando a moi carnosa e escarlata en cor a madurez. O arilo é atractivo para as aves e non é tóxico (todas as outras partes do teixo o son), servindo á dispersión da especie, que dixiren o arilo carnoso como alimentación, e os excretan despois.

O termo botánico *arilo* non se limita aos teixos. Significa calquera crecemento especializado do funículo que cobre ou se agrega á semente.

## Notas 
* Anderson, E. & Owens, J. N. (2003). Analysing the reproductive biology of *Taxus*: should it be included in Coniferales? *Acta Hort.* 615: 233-234.
José Miguel Martínez Barreiro

miniatura|Peugeot 306 Kit Car de Bamarti.

**José Miguel Martínez Barreiro**, máis coñecido como **Bamarti**, nado en Cuntis o 2 de novembro de 1970, é un expiloto de rally galego.

## Traxectoria
Competiu no Campionato de Galicia de Rally. Foi campión de Galicia en dúas ocasións: 2006 e 2007 e logrou un total de 13 vitorias. Competiu tamén no Campionato de Galicia de Montaña, e correu durante anos con Mitsubishi Lancer Evo e actualmente pilota un Peugeot 306 Kit Car.
Ocasionalmente tamén participou no Rally de Portugal, proba do Campionato do Mundo de Rally, en 2007 onde finalizou 29 e repetiu experiencia no 2011 finalizando 25.
Reside en Cuntis.

## Palmarés 
### Resultados Campionato galego 
* Referencias 

### Resultados Campionato do Mundo 
miniatura|Bamarti no Rally de Portugal de 2007.

* Referencias 

## Notas 
## Véxase tamén 
### Ligazóns externas 
* Sitio web
Rally Botafumeiro

[miniatura|[Víctor Senra e David Vazquez no podio, gañadores da edición de 2007.]]

[miniatura|[Manuel Senra Caamaño|Manuel Senra e Suarez na edición de 2009 do Rally Botafumeiro, onde finalizaron segundos]]
O **Rally Botafumeiro** é unha proba de rally que se celebra anualmente nos arredores de Santiago de Compostela, organizada pola Escudería Santiago. É puntuable para o Campionato de Galicia de Rally.

O itinerario da proba transcorre por diferentes concellos da zona como Vedra, Touro, O Pino, Oroso, Teo, Rois etc. sempre por camiños asfaltados. A Escudería Compostela organizou a proba dende a súa primeira edición no ano 1985, ata 2014, facéndose logo cargo a Escudería Santiago. O primeiro gañador do rally foi José Mora a bordo dun Renault 5 Turbo e o piloto máis laureado é o dumbriés Víctor Senra, con sete vitorias, seguido de seu pai Manuel Senra, con cinco.

## Palmarés 
* Referencias

## Notas 
## Véxase tamén 
### Ligazóns externas 
* Sitio web oficial
*Imaxes en vídeo do primeiro Rally Botafumeiro, en 1985. *TVG*.
Luis Vilariño

miniatura|263x263px|Luis Vilariño, no ano 2021 no Rallye Islas Canarias do FIA ERC
**Luis Vilariño García** nado en Palas de Rei en 1973, é un enxeñeiro industrial, empresario e piloto de rally galego, que foi campión de Galicia en 2013.

## Traxectoria
Ten un MBA polo Instituto de Empresa e é doutor en Enxeñaría do Medio Ambiente e profesor da Universidade da Coruña. Como empresario dirixe a empresa construtora Antalsis, e como piloto ten competido varios anos no Campionato de Galicia de Rallys . 

Forma parte da organización que leva a cabo o Rally Comarca da Ulloa, proba que entrou no calendario do rexional galego no ano 2008. Participou durante moitos anos no Campionato de Galicia de Rally, principalmente coa Escudería Lalín-Deza e con varios coches, entre eles Renault Clio S1600, Fiat Grande Punto S2000 e Renault Maxi Megane, logrando varios subcampionatos (2007, 2008 e 2012). O seu copiloto habitual era Moncho López.

Finalmente en 2013 proclamouse campión de Galicia de rally despois de sumar dúas vitorias (Cocido e Narón) e subirse ao podio no resto de probas, a bordo dun Mitsubishi Lancer Evo X e con Moncho de copiloto. Tras esta vitoria comprou o Porsche 911 GT3 dos irmáns Diego e Sergio Vallejo para disputar o Campionato de España de Rally, pero finalmente anunciou que non participaría polos problemas económicos da súa empresa. Reapareceu cun Ford Fiesta N6 no Rally San Froilán de 2017, que non logrou rematar. En 2018 inscribiuse no Campionato de España de Rallys para Vehículos Históricos cun Peugeot 309 GTi 16V, pero tamén nesta ocasión se tivo que retirar durante a proba.

En 2019, co Ford Fiesta N6 participou en varios rallys sufrindo uns cantos abandonos mais logrando gañar o Rallysprint Minero Villa de Fabero e subindo ao podio no Rally Ribeira Sacra, na súa primeira carreira co seu novo Citroën DS3 R5. Co mesmo coche quedou sexto no Rally da Coruña de 2020, proba inaugural da tempada 2020 do campionato galego. A continuación a pandemia por coronavirus paralizou todas as competicións. Estas retomáronse en xullo coa disputa do Rally de Zamudio, do campionato vasco, a onde Vilariño acudiu cun Škoda Fabia R5, rematando en quinta posición a pouco máis de dous minutos do vencedor, Iván Ares.

Con outro Fabia R5 disputou as dúas primeiras probas do Campionato de España, o 53º Rally de Ourense e o 51º Rally de Ferrol, quedando en 10ª e 9ª posición respectivamente.

## Palmarés 
### Resultados no Campionato de Galicia 
miniatura|Luis Vilariño no 2008 no Rally do Cocido.|264x264px

## Notas 
## Véxase tamén 
### Ligazóns externas 
* Sitio web de Antalsis
*Resultados de Luis Vilariño .
Tarnobrzeg

**Tarnobrzeg** é unha cidade do sueste polaco situada no Voivodato de Subcarpacia (dende 1999), previamente a capital do Voivodato de Tarnobrzeg (1975-1998).

O principal río que cruza e divide á cidade é o río Vístula.

## Cidades irmás 
* Banska Bystrica   
* Chernígov 

## Véxase tamén 
### Ligazóns externas 
* Páxina web oficial da cidade
Manuel González Fernández

**Manuel González Fernández**, nado en Chantada o 15 de xuño de 1944 e finado en Lugo o 10 de xullo de 2010, foi un mestre e político galego do PPdeG.

## Traxectoria 
Mestre de profesión, nos anos 60 exerceu na escola unitaria de Xermade e despois dirixiu o Colexio Público de Xermade entre 1980 e 1996. Foi nomeado alcalde de Xermade en 1970. Nas primeiras eleccións democráticas encabezou a candidatura de Coalición Democrática e foi elixido alcalde. Volveu ser alcalde nas sucesivas eleccións xa polo PPdeG ata 2003, cando o substituíu o seu compañeiro de formación Tomás Rodríguez Arias

En 1997 foi deputado no Congreso dous anos, en substitución de Mauro Varela Pérez. Tamén foi deputado provincial e responsable de deportes da Deputación Provincial. Foi cronista deportivo de *El Progreso*.

## Véxase tamén 
### Outros artigos 
* Lista de deputados galegos no Congreso desde a Transición
* Eleccións municipais en Xermade

### Ligazóns externas 
* Ficha no Congreso dos Deputados
* Noticia en *El Progreso*
Músculo flexor curto do dedo polgar

O **músculo flexor curto do dedo polgar** é un músculo do membro superior humano, pertencente á man. Orixínase no tubérculo do trapecio e nas vaíñas extensoras próximas, pero tamén pode haber febras de inserción cara a outros ósos do carpo. Insírese na superficie lateral da base da falanxe proximal do polgar. O seu tendón adoita posuír un óso sesamoide. 
## Funcións 
O flexor común curto do polgar é un músculo flexor da articulación metacarpofalánxica do primeiro dedo. 
## Innervación 
Este músculo está innervado pola póla recorrente do nervio mediano.
## Véxase tamén 
### Bibliografía 
* *Gray. Anatomía para estudiantes. Miembro superior* .
Eminencia hipotenar

A **eminencia hipotenar** é unha formación anatómica do membro superior humano, pertencente á man. Está situada na zona medial da palma da man, na base do dedo maimiño. É unha formación semellante á eminencia tenar. Forman parte da eminencia hipotenar:
* O músculo opoñente do maimiño.
* O músculo abdutor do maimiño.
* O músculo flexor curto do maimiño.

Os tres músculos están innervados pola rama fonda do nervio cubital.

## Véxase tamén 
### Bibliografía 
* *Gray. Anatomía para estudiantes. Miembro superior.* (en castelán)
Músculo opoñente do maimiño

O **músculo opoñente do maimiño** é un músculo do membro superior humano pertencente superior á man. Orixínase no gancho do óso ganchudo e na zona próxima da vaíña extensora. Insírese no bordo medial e na superficie palmar do quinto metacarpiano. Na súa base está furado polo nervio e arteria cubital.

## Funcións 
O opoñente do maimiño rota o quinto metacarpiano cara a palma da man, pero de xeito moito menos evidente que a rotación do polgar, debido a que a articulación neste punto é moito máis sinxela e á existencia dun ligamento metacarpiano transverso fondo.

## Innervación 
O opoñente do maimiño está innervado pola póla fonda do nervio cubital.

## Véxase tamén 
### Bibliografía 
* *Gray. Anatomía para estudiantes. Miembro superior*
Músculo flexor curto do maimiño

O **músculo flexor curto do maimiño** é un músculo do membro superior humano pertencente á man. Está situado por fóra do músculo abdutor do maimiño na eminencia hipotenar. Orixínase no gancho do ganchudo e nas zonas adxacentes nas vaíñas extensoras. Insírese na superficie medial da base da falanxe proximal do maimiño.
## Función 
Flexiona a articulación carpometacarpiana.

## Innervación 
Está innervado pola póla fonda do nervio cubital, coma o resto da eminencia hipotenar.
## Véxase tamén 
### Bibliografía 
* *Gray. Anatomía para estudiantes. Miembro superior* .